#	Човек
	{img:znak_za_muzh.png|-left}МЪЖ; МЪЖКИ — Знакът се изпълнява с дясната ръка, която е пред гърдите с изпънат, сочещ нагоре показалец. От нивото на гърдите ръката се вдига до лицето и спира пред него.
	{img:znak_za_zhena.png|-left}ЖЕНА; ЖЕНСКИ — Пръстите на двете ръце са леко присвити и с тях се правят движения надолу от върха на главата към раменете, като че ли се разресва дълга коса. Знакът може да се изпълнява и само с дясната ръка.
	ДЕТЕ — Правят се съответно знаците за МЪЖ или ЖЕНА (указващи пола на детето), след което с отворената длан на дясната ръка се указва приблизителната височина на момчето или момичето.


#	Действия и състояния
	{img:znak_za_mislya.png|-left}МИСЛЯ — Дясната ръка е върху сърцето с изпънати палец и показалец; останалите пръсти са свити. Ръката бавно се обръща, така че дланта да се извърти навън, като същевременно се отдалечава на няколко сантиметра от гърдите. Смисълът на този знак е «изтеглям от сърцето», тъй като според индианците човек мисли със сърцето си, а не с разума.
	{img:znak_za_blagodarya.png|-left}БЛАГОДАРЯ — Двете ръце са сгънати в лактите, като обърнатите напред длани са на нивото на раменете. Ръцете се насочват към човека, на когото благодарите, с леко вълнообразно движение напред и надолу.


#	Животни и птици
	{img:znak_za_ptitsa.png|-left}ПТИЦА — Двете разперени встрани ръце имитират движението на птичи криле, като се вдигат и спускат от китките. Бавните движения означават големи птици; бързите — малки птици.
	{img:znak_za_sova.png|-left}СОВА — Прави се знака за ПТИЦА, след което пръстите се свиват в кръгове около очите, имитирайки големите очи на совата.
	{img:znak_za_bobur.png|-left}БОБЪР — Двете ръце се изнасят пред гърдите с дланите надолу, като лявата е под дясната; след това с дясната длан се плясва върху гърба на лявата — така се имитира начина, по който бобърът плясва с опашка по водната повърхност.
	ОПАШКА (на птица) — Дясната ръка с разперени пръсти се поставя в основата на гърба.
	ОПАШКА (на животно) — Знакът е аналогичен на горния, като пръстите са свити; единствено показалецът е изпънат и сочи надолу.


#	Части на тялото
	{img:znak_za_litse.png|-left}ЛИЦЕ — Отворената длан на ръката се прекарва надолу пред лицето от челото до брадичката.
	{img:znak_za_surtse.png|-left}СЪРЦЕ — Поставя се дясната ръка пред сърцето, като палецът и останалите пръсти сочат надолу, леко събрани във формата на чаша.
	{img:znak_za_kruv.png|-left}КРЪВ — Показалецът и средният пръст на която и да е от ръцете се поставят под ноздрите и оттам се спускат със зигзагообразно движение надолу до брадичката.


#	Племена
	{img:znak_za_apachi.png|-left}АПАЧИ — Прави се знака за ИНДИАНЕЦ* и десният показалец се плъзга върху левия от върха до фалангата два или три пъти.
	[* Вж «Гласът на орела», бр. 1, С., 2001]
	{img:znak_za_krou.png|-left}КРОУ — Дясната ръка с обърнат навън юмрук се поставя върху челото, указвайки по тази начин специфичната прическа на мъжете от това племе, при която бретонът е вдигнат нагоре. Понякога се използват и знаците ПТИЦА-ЧЕРЕН ЦВЯТ*-ИНДИАНЕЦ.
	[* Обикновено се посочва нещо черно на цвят.]
	{img:znak_za_ne_perse.png|-left}НЕ ПЕРСЕ (Пробитите носове) — Десният показалец се плъзва под носа отдясно наляво и после се добавя знака за ИНДИАНЕЦ.


#	Оръжия
	{img:znak_za_luk.png|-left}ЛЪК — Лявата ръка е изпъната напред и е събрана в юмрук, като че ли държи лък, а дясната ръка е отзад, сякаш опъва тетива, на която е поставена стрела*.
	[* Стрелата, както е показано на илюстрацията, се държи с палец, показалец и среден пръст.]
	{img:znak_za_strela.png|-left}СТРЕЛА — Лявата ръка е свита в юмрук и стиска десния показалец, имитирайки сноп стрели, който обикновено се държи с лявата ръка по време на лов. След това се показалецът се издърпва от юмрука, подобно на измъкването на стрела от снопа.
	СТРЕЛЯМ — Прави се знака за ЛЪК, а после дясната ръка се отваря рязко, като че пуска стрела.
@	По Робърт Хофсайнд
@	(Сивия Вълк)
