	{img:cherniyat_elen.png|-left}Изпълнени с много чувство за хумор, съдържащи мъдрост и същевременно простота, думите на свещения човек от племето лакота Уолъс Черният Елен ще убедят всеки читател, че вълшебството и красотата не са изчезнали в днешния свят на технологии и механизация. Напротив — между технологиите и вечният Път на Лулата няма противоречие, защото — както казва самият Уолъс — «ние съхраняваме първичната наука и техника — огъня, камъка, водата и растенията.»
	Всички ние сме част от свещените загадъчни сили, които изграждат и изпълват живота. Всички сме дарени със сетивата да виждаме и чувстваме магията на мирозданието. И все пак изглежда сме забравили за тях, загубили сме нишката, която ни свързва. Историите на хора като Уолъс Черният Елен ни помагат да си припомним за силите и за даровете, които получаваме всеки ден от тях дори в нашето банално и «немагично» ежедневие. Или както самият Уолъс казва: «Духът е велика загадка. Като въздуха. Тук е. Можеш да видиш как разклаща тревите и листата. Усещаш го, но не го виждаш. И все пак той е около нас и всички ние го дишаме.»
