P>
	* * *

	{img:indianski_voenni_pesni_1.png|-right}Приятелю, ти замина.
	Приятелю, ти замина.
	Приятелю, ти замина.
	Приятелю, ти замина.
	Приятелю, те плачат.
	Имаше битка там, на север.
	И ти, приятелю, замина.
	Приятелю, ти замина.
	Приятелю, те плачат.
@	(лакота)
P$

	* * *

P>
	Дойдох да убивам поуни.
	Дойдох да убивам поуни.
	Дойдох да убивам поуни.
	И сега те плачат.
	Дойдох да убивам поуни.
	И сега те плачат.
	Дойдох да убивам поуни.
	И сега те плачат.
@	(лакота)
P$

	* * *

P>
	{img:indianski_voenni_pesni_2.png|-left}Те се страхуват от всичко, което ходи по земята.
	Те се страхуват от всичко, което ходи по земята.
	Те се страхуват от всичко, което ходи по земята.
	Хойе!
	Те се страхуват от всичко, което ходи по земята.
	Врагът хвърля копието си по мен — но то прелита твърде високо!
	Те се страхуват от всичко, което ходи по земята.
	Те се страхуват от всичко, което ходи по земята.
	Хойе!
	Те се страхуват от всичко, което ходи по земята.
@	(лакота)
P$

	* * *

P>

	Те се обърнаха и стреляха право в мен.
	Те се обърнаха и стреляха право в мен.
	Те се обърнаха и стреляха право в мен.
	Двама поуни — стреляха право в мен.
	Те се обърнаха и стреляха право в мен.
@	(лакота)
P$

	* * *

P>

	Когато и да ме връхлети трудност, каквато и да е тя,
	аз няма да загина, а ще я преодолея;
	дори стрелите да са много,
	аз пак ще се завърна,
	защото сърцето ми е храбро.
@	(кроу)
P$
P>
#	Песен към Танц на скалпа
	Беше време на победа —
	атаката, вражеските коси на пръта, танца…
	Беше време на гибел —
	раната, поражението, оплакването на мъртвите…
@	(кайова)
P$
P>
#	Военна песен на обществото Хетушка
	Аз ще изчезна и не ще ме има вече,
	но земята, върху която сега вървя,
	ще остане
	и няма да се промени…
@	(омаха)
P$

	* * *

P>
	{img:indianski_voenni_pesni_3.png|-right}Аз съм гръмотевицата на моя народ.
	Аз съм морското чудовище на моя народ.
	Аз съм земетресението на моя народ.
	Когато яздя гърма,
	трясъкът отеква из целия свят.
	Когато побеснея,
	ревът на морската мечка
	отеква из целия свят.
@	(куакиютл)
P$

	* * *

P>
	Чуйте моя глас, Птици на Войната!
	Аз ви приготвям угощение.
	Виждам ви да се врязвате в линията на врага —
	и аз ще направя като вас.
	Желая бързината на вашите криле.
	Желая мъстта на вашите нокти.
	Свиквам своите приятели.
	Следвам вашия полет.
	Хей, вие, млади воини,
	елате с гнева си на бойното поле!
@	(оджибуей)
P$

	* * *

P>
	Те идват от юг —
	птиците, войнствените птици
	с плющящи криле.
	Аз искам да се превърна
	в такава бърза птица.
	Аз хвърлям тялото си в битката.
@	(оджибуей)
P$

	* * *

P>
	Бойните птици връхлитат от небето.
	Те са гладни за воински сърца.
	Те се вият високо с жадни очи,
	презирайки всяка плът,
	освен тази на храбреците.
@	(оджибуей)
P$

	* * *

P>
	Те се крият от мен.
	Те бягат от моята Сила.
	Те знаят, че аз съм Мечката
	и няма да ги пощадя.
@	(саук)
P$
@	Превод: Любомир Кюмюрджиев
	{img:indianski_voenni_pesni_4.png}
